**Møtereferat**

|  |  |  |  |
| --- | --- | --- | --- |
| Til stede: | Lisbeth Aune, Forskerforbundet, Britt Iren Tiseth, Parat, Anita Storsve NTL, Martin Gimmestad, Tekna, Øyvind Gregersen, Dekan, Tom Helmersen, HR/HMS sjef og referent | | |
| Forfall: | Henriette Vaagland, Tekna | | |
| Kopi til: |  | | |
| Gjelder: | LOSAM møte 10/18 | | |
| Møtetid: | 01.10.18 | Møtested: | Realfagbygget møterom E-118 |
| Signatur: | The | | |

**46/18 Virksomhetsplan og årsbudsjett 2019**

Dekan presenterte hovedpunktene i virksomhetsplanen og årsbudsjettet. Planen skal vedtas i Fakultetsstyret 7/12-18.

LOSAM kommenterte at når det er snakk forenklinger og effektivisering av prosesser er det viktig at man har et helhetsperspektiv, slik at en ikke får sub-optimalisering. Dekanen var enig og sa at summen av arbeid må ned.

LOSAM synes virksomhetsplanen var omfattende og var bekymret for at man setter i gang for mange nye prosjekter på grunn sett i lys av den stramme bemanningssituasjonen.

Til neste år bad LOSAM at man må forsøke å gjøre bestillingene til enhetene kortere og mindre omfattende da prosessen i år har vært veldig arbeidskrevende.

**47/18 Bruk av velferdspenger 2019.**Hensikt med saken: Forhandling om disponering av velferdsmidler

Vi forutsetter at størrelsen på velferdsmidlene holdes minimum på dagens nivå.

Eksamensfest i sin nåværende form utgår, da vi skal et felles arrangement sammen med IE og IV fakultetene.

LOSAM ble enige om å ha i stedet for eksamensfesten å arrangere en sommeravslutning.

Arrangementene blir da som følger:

Skidag vinteren 2019 – Vassfjellet Parat deltar fra LOSAM

Sommerfest/sommeravslutning Forskerforbundet deltar fra LOSAM

Semesteroppstartslunsj m/grilling rundt uke 35 Lokalt hovedverneombud deltar fra LOSAM

Turdag høst 2019 NTL deltar fra LOSAM

Julegrøt Tekna deltar fra LOSAM

Forhandlingsprotokoll legges fram i neste møte.

Prisene ved NV-fakultetet er:

* Beste realfagsstudent – deles ut på eksamensarrangement
* Beste teknologistudent – deles ut på eksamensarrangement

Prisene under deles for 2019 ut under fakultetsdagen 3. januar 2019.

* Beste doktorgrad – deles normalt ut under julegrøten – Forskningsseksjonen nominerer
* Beste lagspiller – deles normalt ut under julegrøten – HR-seksjonen nominerer
* Beste pedagogiske innsats – deles normalt ut under julegrøten – Studieseksjonen nominerer

**Eventuelt:**

Møtet i desember flyttes fra 10/12 til 3/12.